
     REPUBLIKA HRVATSKA
     TRGOVAČKI SUD U OSIJEKU
Broj: 20 St-12/18-6

U  I M E  R E P U B L I K E  H R V A T S K E
R J E Š E N J E

TRGOVAČKI SUD U OSIJEKU, po višem sudskom savjetniku Josi Jovanović po sucu Nadi Roso, na temelju prijedloga višeg sudskog savjetnika Jose Jovanovića, u stečajnom predmetu povodom zahtjeva Financijske agencije OIB: 85821130368, Regionalni centar Osijek Podružnica Osijek, L. Jagera 3, OIB: 85821130368, za pokretanje skraćenog stečajnog postupka nad dužnikom ARH ING IMPEX društvo sa ograničenom odgovornošću za projektiranje, izgradnju, inženjering, trgovinu, export-import Osijek, Ribarska 1, OIB: 45523309043, MBS: 030028095, dana 31. siječnja 2018.  


r i j e š i o   j e


 I Obustavlja se skraćeni stečajni postupak nad stečajnim dužnikom ARH ING IMPEX društvo sa ograničenom odgovornošću za projektiranje, izgradnju, inženjering, trgovinu, export-import Osijek, Ribarska 1, OIB: 45523309043, MBS: 030028095. 

II Postupak će se nastaviti prema općim odredbama Stečajnog zakona. 


Obrazloženje


Dana 3. siječnja 2018. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-18-1 od 2. siječnja 2018. nad stečajnim dužnikom ARH ING IMPEX društvo sa ograničenom odgovornošću za projektiranje, izgradnju, inženjering, trgovinu, export-import Osijek, Ribarska 1, OIB: 45523309043, MBS: 030028095. 

Nakon izvršenog uvida u sudski registar Sud je 15. siječnja 2018. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 23. siječnja 2018. zaprimljen je podnesak Županijskog državnog odvjetništva u Osijeku, broj: S-DO-21/2018 od 22. siječnja 2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Osijek, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 11.271,77 kn po osnovi neplaćenih obveza poreza, doprinosa i drugih javnih davanja, na dan 17. siječnja 2018., koju tražbinu stečajni dužnik nije namirio u zakonom određenom roku, odnosno vjerovnik je naveo da kod stečajnog dužnika postoji stečajni razlog obzirom stečajni dužnik u Očevidniku redoslijeda osnova za plaćanje koje vodi Financijska agencija ima više evidentiranih osnova za plaćanje u razdoblju dužem od 120 dana koje je trebalo na temelju valjanih osnova za plaćanje bez daljnjeg pristanka dužnika naplatiti s bilo kojeg od njegovih računa, a prema podacima Financijske agencije na dan 17. siječanj 2017. isti je u blokadi 138 dana u iznosu od 91.867,62 kn. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.
	
                                               U Osijeku  31. siječnja 2018.    

Zapisničar: Ljiljana Floršić 																     	 Viši sudski savjetnik
								     Joso Jovanović


POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu  u roku od 8 dana pismeno u 3 primjerka (članak 19. stav 1. Stečajnog zakona). O žalbi protiv rješenja sudskog savjetnika odlučuje sudac pojedinac ovoga suda (članak 436. stavak 2. Stečajnog zakona) 


DNA
1. predlagatelj - FINA Regionalni centar Osijek
2. dužnik
3. Vjerovniku po ŽDO GUO Osijek
4. e-oglasna ploča suda
5. riješeno obustavom 
6. kal. 

